През 169 пр.н.е. е приет в жреческата колегия на Квиндецимвирите (15 мъже за даване на жертвоприношения). Като претор 168 пр.н.е. командва флота в Третата македонската война и пленява македонския цар Персей на остров Самотраки. През 167 пр.н.е. остава като пропретор на Изток и се връща в Рим, за да празнува триумфа си на 1 декември "(triumphus navalis)". В чест на победата си той строи "Porticus Octavia", богато украсена колонна зала на Цирк Фламиний, за пръв път в Рим с колони в коринтски стил. През 165 пр.н.е. той е избран за консул заедно с Тит Манлий Торкват.